A Bizottság 384/2003/EK rendelete
(2003. február 26.)
a vám- és statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról szóló 1832/2002/EK bizottsági rendelet figyelembevételével a 32/2000/EK tanácsi rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerzõdésre,
tekintettel a legutóbb a 811/2002/EK bizottsági rendelettel [1] módosított, a GATT-egyezményben elõírt közösségi vámkontingensek és egyes egyéb közösségi vámkontingensek megnyitásáról és kezelésérõl és a kontingensek kiigazítására vonatkozó részletes szabályok megállapításáról, valamint az 1808/95/EK tanácsi rendelet hatályon kívül helyezésérõl szóló, 1999. december 17-i 32/2000/EK tanácsi rendeletre [2] és különösen annak 9. cikke (1) bekezdése a) pontjára,
mivel:
(1) A vám- és statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról szóló, 2002. augusztus 1-jei 1832/2002/EK bizottsági rendelet [3] 2003. január 1-jétõl vámmentességet vezet be a rumra és a tafiára. Ennek megfelelõen a 32/2000/EK rendelet I. mellékletében ezekre a termékekre megnyitott vámkontingensek feleslegessé váltak, és azokat 2002. december 31-étõl meg kell szüntetni. Az említett mellékletet ennek megfelelõen módosítani kell.
(2) Az egyértelmûség kedvéért a 32/2000/EK rendelet I-IV. mellékletét ki kell cserélni.
(3) Ezt a rendeletet az 1823/2002/EK rendelet hatálybalépésének napjától kell alkalmazni.
(4) Mivel az e rendeletben elõírt intézkedések összhangban vannak a Vámkódexbizottság véleményével,
ELFOGADTA EZT A RENDELETET:
1. cikk
A 32/2000/EK rendelet I-IV. melléklete helyébe az e rendelethez csatolt melléklet szövege lép.
2. cikk
Ez a rendelet az Európai Unió Hivatalos Lapjában való kihirdetését követõ harmadik napon lép hatályba.
Ezt a rendeletet 2003. január 1-jétõl kell alkalmazni.
Ez a rendelet teljes egészében kötelezõ és közvetlenül alkalmazandó valamennyi tagállamban.
Kelt Brüsszelben, 2003. február 26-án.